Февраль зурул 15-нний Ва­ччав Культуралул къатраву хьунни Авгъанисттаннай талай бивкIсса саллатIнащалсса хьунабакьаву.\nБувкIун бия Ваччиял школалул 8-мур классрал дуклаки оьрчIру, цала классрал каялувчи Загьидиева Иринащал. БувкIун бия мукунма Авгъанисттаннайсса дяъвилул гьурттучитал – Хъусращиял шяравасса Закарияев МахIаммад- ХIажи, Ккуллал шяравасса ХIу­сайнов Камил, Магьдиев Аьли­кьади. БавтIминнащал хьунабакьин бувкIун бия Лакрал ва Ккуллал районнал цачIусса аьралий комиссариатрал зузалт – Вагьабов Чимали, Юсупов Аьжуб, Мутаев ХIажибутта. Гьуртту хъанай бия Ккуллал райондалул администрациялул вивсса политикалул отделданул каялувчи Хизриев Шамххал, райондалул Ветерантурал советрал председатель Загьидиев Аьбдул ва райондалул культуралул зузалт.\nРайондалул администрациялул чулуха хьунабакьаврийн бувкIсса шамагу Авгъан дяъвилул гьурттучинан барчаллагьрал чагъардугу буллуна. Ваччиял школалул дуклаки оьрчIал бувсуна гьарта-гьарзану га дяъвилия, дяъвилуву жанну кьурван дурминная. Увкуна Ватандалун, саллатIнан хас бувсса балайрду. Махъру лавхъуна Авгъан дяъвилул гьурттучитурал, аьралий комиссариатрал зузалтрал, райондалул Ветерантурал советрал председательнал.\nКультуралул зузалтрал ккаккан дуруна концерт. Яла культуралул зузалтрал тIивтIусса ссупралухгу хьуна кутIасса барча бавуртту.\nСледующая публикация «Гьурала, оьрчIрув!»\nПредыдущая публикация Футболданул чемпионат дайдишавай дур